Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1198

n) a lakossági tájékoztatási tervet. 15.005. Az Engedélyesnek fel kell készülnie a nukleáris veszélyhelyzetek azonosítására és a nukleáris baleset-elhárítási tevékenység azonnali megkezdésére. Ennek érdekében a nemzetközi normáknak és az Országos Baleset-elhárítási Intézkedési Tervnek megfelelõ veszélyhelyzeti osztályozási rendszert kell kidolgoznia. Az azonos osztályokba tartozó veszélyhelyzetek közel azonos veszélyt jelentsenek. 15.006. A létesítmény területén mindig lennie kell a veszélyhelyzeti osztály besorolására, a veszélyhelyzet és befejezõdésének kihirdetésére, a baleset-elhárítási intézkedések kezdeményezésére, a telephelyen kívüli szervezetek értesítésére feljogosított személynek, aki egyben felelõs ezen feladatok ellátásáért, rendelkezik a hatékony intézkedéshez szükséges információkkal és az említett feladatok ellátásához szükséges eszközök felett. 15.007. A megelõzõ és a sürgõs óvintézkedések zónájában fel kell készülni a lakosság riasztására, sürgõs óvintézkedési javaslatok megfogalmazására és a telephelyen kívüli baleset-elhárításért felelõs helyi védelmi bizottságoknak történõ szakmai segítségnyújtásra. 15.008. Az Engedélyesnek fel kell készülnie – korlátozott számú – sugárterhelést szenvedett, illetve kontaminált sérült – veszélyhelyzeti körülmények közötti – ellátására (elsõsegély, dózisbecslés, szállítás). 15.009. Az Engedélyesnek fel kell készülnie a veszélyhelyzet technológiai és sugárvédelmi elemzésére, a megtörtént vagy várható kibocsátás becslésére és a kibocsátás következményeinek elõrejelzésére. Az elemzést lehetõség szerint mérhetõ adatokra kell alapozni. Az elemzésnek olyan mélységûnek kell lennie, hogy az alapján a telephelyen kívül élõ lakosság védelme érdekében szükséges óvintézkedések egyértelmûen meghatározhatók legyenek. 15.010. A baleset-elhárítási intézkedések végrehajtásához szükséges eszközöket a várható felhasználási helyükhöz a legközelebb kell elhelyezni úgy, hogy azok felhasználása a várható feltételek mellett hatékony legyen. 15.011. Az Engedélyesnek fel kell készülnie a veszélyhelyzet során történtek, a végrehajtott intézkedések, a veszélyhelyzeti kommunikáció tartalmának rögzítésére. 15.012. Az Engedélyesnek fel kell készülnie a lakosság és a sajtó tájékoztatására a külön jogszabályban foglaltak szerint. 15.013. A baleset-elhárítási szervezetben feladatokat ellátó személyzet számára idõszakos oktatást és gyakorlati kiképzést kell tartani a baleset-elhárítási szervezetben rájuk ruházott tevékenységeik elsajátítása, begyakorlása érdekében. A baleset-elhárítási szervezet baleset-elhárítási feladatai ellátásának képességérõl rendszeres idõközönként tartott gyakorlatokkal kell meggyõzõdni. Ezek tapasztalatait a baleset-elhárítási felkészülés során figyelembe kell venni. Évente legalább egyszer az egész szervezetet érintõ gyakorlatot kell tartani, amelybe a telephelyen kívüli baleset-elhárításért felelõs szervezeteket is be kell vonni. A baleset-elhárítási képzést és gyakorlatozást évente tervezni kell. 15.014. Az Engedélyesnek minden olyan személyt, aki a létesítmény területén felügyelet nélkül tartózkodhat általános baleset-elhárítási képzésben kell részesítenie, amely keretében megismerteti a veszélyhelyzet esetén teendõkkel.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes